Lefitiko 23 | Beibele Inthaneteng | Phetolelo ya Lefase le Lefsa
23 Jehofa a iša pele a bolela le Moshe a re:
2 “Bolela le bana ba Isiraele o re go bona: ‘Menyanya+ ya Jehofa yeo le swanetšego go e tsebatša+ ke dikopano tše kgethwa. Menyanya ya ka še:
3 “‘Modiro o dirwe ka matšatši a tshelelago, eupša letšatšing la bošupa ke sabatha ya go khutša+ ka mo go feletšego, e lego kopano e kgethwa. Le se sware modiro le ge e le ofe. Ke sabatha ya Jehofa gohle mo le dulago gona.+
4 “‘Menyanya+ ya Jehofa, e lego dikopano tše kgethwa,+ yeo le swanetšego go e tsebatša dinakong tša yona tše di beilwego+ še:
5 Kgweding ya pele, ka letšatši la lesomenne la kgwedi,+ mantšiboa pele leswiswi le swara,* ke paseka+ ya Jehofa.
6 “‘Letšatšing la lesomehlano la kgwedi ye ke monyanya wa dinkgwa tše di sa omelwago+ o direlwago Jehofa. Le fetše matšatši a šupago le eja dinkgwa tše di sa omelwago.+
7 Letšatšing la pele le be le kopano e kgethwa.+ Le se ke la dira modiro le ge e le ofe o boima.
8 Eupša le fetše matšatši a šupago le neela Jehofa sebego sa go fišwa ka mollo. Letšatšing la bošupa go be le kopano e kgethwa. Le se ke la dira modiro le ge e le ofe o boima.’”
9 Jehofa a tšwela pele a bolela le Moshe a re:
10 “Bolela le bana ba Isiraele o re go bona: ‘Mafelelong ge le tsene nageng yeo ke le neago yona gomme le bunne puno ya yona, le tliše ngata ya dithakangwaga tša puno+ ya lena go moperisita.
11 Moperisita a tšokoletše ngata yeo pele le morago+ a le pele ga Jehofa go dira gore le amogelwe. A e tšokoletše pele le morago letšatšing la ka morago ga sabatha.
12 Letšatšing leo ka lona ngata ya lena e tšokoletšwago pele le morago, le neele kgapana e phetšego gabotse ya ngwaga o tee, e be sebego sa go fišwa seo se neelwago Jehofa;
13 sebego sa sona sa mabele e be bupi bja mathume bjo bo tswakilwego le makhura ka sebjana sa dilithara tše nne le seripa, e be sebego sa go fišwa ka mollo se se neelwago Jehofa, sa monko o bose; sebego sa sona sa dino e be beine ya lithara e tee.
14 Le se ke la ja senkgwa goba dithuthupe goba mabele a mafsa go fihla ka lona letšatši leo,+ go fihlela ge le tlišitše sebego sa lena go Modimo wa lena. Ke molao wa go iša mehleng ya neng le neng melokong ka moka ya lena gohle mo le dulago gona.
15 “‘Go tloga letšatšing la ka morago ga sabatha, e lego letšatšing la ge le tliša ngata ya sebego se se tšokotšwago, le ipaleleng disabatha tše šupa.+ Di felele.
16 Go tloga letšatšing la ka morago ga sabatha ya bošupa le bale matšatši a masomehlano+ gomme le neele Jehofa sebego se sefsa sa mabele.+
17 Go tšwa mafelong a lena a bodulo le tlišeng dinkgwa tše pedi+ e be sebego se se tšokotšwago. E be tša bupi bja mathume bja sebjana sa dilithara tše nne le seripa. Di apewe di na le komelo,+ e be dithakangwaga tše di neelwago Jehofa.+
18 Dinkgwa tšeo le di neele gotee le dikgapana tše šupago+ tše di phetšego gabotse, tšeo e nngwe le e nngwe ya tšona e nago le ngwaga o tee, gotee le powana e tee le dikgapa tše pedi. E be sebego sa go fišwa seo se neelwago Jehofa gotee le dibego tša tšona tša mabele le dibego tša tšona tša dino. E be sebego sa go fišwa ka mollo sa monko o bose o yago go Jehofa.
19 Le neeleng putšanyana e tee+ e be sebego sa sebe, le neele le dikgapana tše pedi tšeo e nngwe le e nngwe ya tšona e nago le ngwaga o tee, e be sehlabelo sa mohlakanelwa.+
20 Moperisita a di tšokoletše pele le morago+ gotee le dinkgwa tša dienywa tša dithakangwaga, e be sebego sa go tšokotšwa pele ga Jehofa, gotee le dikgapana tše pedi. E be selo se sekgethwa se se neelwago Jehofa bakeng sa moperisita.+
21 Le direng tsebišo+ lona letšatšing leo; lena le tla ba le kopano e kgethwa. Le se ke la dira modiro le ge e le ofe o boima. Woo ke molao wa go iša mehleng ya neng le neng go meloko ya lena gohle mo le dulago gona.
22 “‘Ge le buna puno ya lena mo nageng ya lena, mathoko a mašemo a lena le se ke la a buna ka mo go feletšego+ gomme le se ke la topa mabudutša a puno ya lena. Le a tlogelele mohlaki+ le modiiledi.+ Ke nna Jehofa Modimo wa lena.’”
24 “Bolela le bana ba Isiraele o re: ‘Ka kgwedi ya bošupa,+ letšatšing la pele la kgwedi, le khutšeng ka mo go feletšego; e be la segopotšo ka go letšwa ga phalafala,+ la kopano e kgethwa.+
25 Le se ke la dira modiro le ge e le ofe o boima, le gona le neele Jehofa sebego sa go fišwa ka mollo.’”
27 “Eupša letšatši la lesome la kgwedi ye ya bošupa e be letšatši la poelano.+ Lena le be le kopano e kgethwa, le itaye*+ gomme le neele nna Jehofa sebego+ sa go fišwa ka mollo.
28 Le se ke la dira modiro le ge e le ofe letšatšing leo ka gobane ke letšatši la poelano,+ la gore le direlwe poelano pele ga Jehofa Modimo wa lena;
29 motho yo mongwe le yo mongwe yo a ka se itayego ka lona letšatši leo, a bolawe.+
30 Ge e le motho le ge e le ofe yo a dirago modiro le ge e le ofe ka lona letšatši leo, ke tla mo fediša setšhabeng sa gabo.+
31 Le se ke la dira modiro le ge e le ofe.+ Woo ke molao wa go iša mehleng ya neng le neng go meloko ya lena gohle mo le dulago gona.
32 Ke sabatha ya lena ya go khutša ka mo go feletšego+ gomme mantšiboa ka letšatši la senyane la kgwedi yeo le itaye.+ Le boloke sabatha ya lena go tloga mantšiboeng a mangwe go ya go a mangwe.”
33 Jehofa a bolela le Moshe a re:
34 “Bolela le bana ba Isiraele o re: ‘Letšatši la lesomehlano la kgwedi yeo ya bošupa e be la monyanya wa mešaša wa Jehofa wa matšatši a šupago.+
35 Letšatši la pele ke la kopano e kgethwa. Le se ke la dira modiro le ge e le ofe o boima.
36 Le fetšeng matšatši a šupago le neela Jehofa sebego sa go fišwa ka mollo. Letšatšing la seswai le be le kopano e kgethwa+ gomme le neeleng Jehofa sebego sa go fišwa ka mollo. Ke seboka se sekgethwa. Le se ke la dira modiro le ge e le ofe o boima.
37 “‘Yeo ke menyanya+ ya Jehofa yeo le tlago go tsebiša gore ke dikopano tše kgethwa+ ge le neela Jehofa sebego sa go fišwa ka mollo,+ e lego sebego sa go fišwa,+ sebego sa mabele+ sa sehlabelo le dibego tša dino+ go ya ka thulaganyo ya letšatši le letšatši,
38 go oketša go disabatha tša Jehofa,+ dimpho tša lena,+ dibego tša lena ka moka tša dikeno+ le dibego tša lena ka moka tša boithaopo,+ e lego tšeo le swanetšego go di neela Jehofa.
39 Eupša letšatšing la lesomehlano la kgwedi ya bošupa ge le kgobetše puno ya naga ya lena, le fetše matšatši a šupago+ le bina monyanya+ wa Jehofa. Letšatši la pele ke la go khutša ka mo go feletšego, le letšatši la seswai ke la go khutša ka mo go feletšego.+
40 Letšatšing la pele le itšeeleng dienywa tša dihlare tše dibotse, matlakala a mepalema,+ makala a matlakala a mantši le mepopoliri ya meeding ya mafula ke moka le thabeng+ le le pele ga Jehofa Modimo wa lena ka matšatši a šupago.
41 Le fetše matšatši a šupago mo ngwageng le binela Jehofa monyanya wo.+ Wo ke molao wa go iša mehleng ya neng le neng melokong ya lena, le o bine kgweding ya bošupa.
42 Le dule mešašeng ka matšatši a šupago.+ Badudi bohle ba tswaletšwego Isiraele ba dule mešašeng,+
43 e le gore meloko ya lena yeo e tlago e tsebe+ gore ke ile ka dudiša bana ba Isiraele mešašeng ge ke be ke ba ntšha Egipita.+ Ke nna Jehofa Modimo wa lena.’”
44 Ka gona Moshe a bolela le bana ba Isiraele ka menyanya+ ya Jehofa.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D3%26Chapter%3D23%26wtlocale%3DSE%26srcid=share⊂ject=Bala Beibele Inthaneteng